cyanic-selkie/wikianc huggingface dataset:
Paul Prets
Andre verdenskrig
Prets meldte seg i 1936 for den franske Fremmedlegionen, der han tjenestegjorde i Fremmedlegionens 13. halvbrigade. I april 1940 ble han sendt med det fransk-polske ekspedisjonskorps til Norge, der han ble satt inn i kamp mot tyske invasjonsstyrker i Nord-Norge i mai–juni 1940. Han utmerket seg som ordinær legionær i slaget om Narvik, der det om hans innsats ble anført: «Mitraljøseskytter under et voldsomt motangrep, blev alene på sin post og fortsatte sin ild på kort hold hvorved fiendens fremgang ble knust».
Etter evakueringen av de allierte styrker fra Norge i juni 1940 kom Prets til Storbritannia der han gikk med i general de Gaulles frie franske styrker. Han deltok i 1940 til 1941 i kamp i Gabon, Sudan og Eritrea, der han ble skadet. Etter en lengre periode som rekonvalesent, kom han tilbake i tjeneste i Nord-Afrika. I det andre slaget om El Alamein ble han igjen skadet. Han deltok i 1943 i kampene i Tunisia, året etter i Italia. Prets var nå blitt forfremmet til sersjant. I august 1944 deltok han i landgangen i Provence og kjempet deretter i frigjøringen av Frankrike. I desember 1944 ble han såret i strid i Alsace og i januar 1945 ble han igjen såret i kamp ved Illhaeusern.
Etter krigen
Etter å ha gått ut av tjeneste i Fremmedlegionen arbeidet Prets i en underordnet stilling ved Frankrikes ambassade i Wien.
Utmerkelser
Legionær Prets ble i norsk statsråd 20. mars 1942 hedret med det norske Krigskorset med sverd for sin innsats i kampene ved Narvik i 1940.
Prets ble utnevnt til medlem av den franske Frigjøringsordenen, var kommandør av Æreslegionen og ble tildelt Médaille militaire, Croix de guerre 1939–1945, Croix de guerre des Théâtres d'opérations extérieures, så vel andre franske militære utmerkelser. Han ble dekorert med den britiske Military Medal og var ridder av Anjouans stjernes orden.
Strandnorum
Strandnorum er et tettsted i Stenungsund kommune i Västra Götalands län i landskapet Bohuslän i Sverige. I 2010 hadde tettstedet 1 251 innbyggere.
Leaders Not Followers: Part 2
Leaders Not Followers: Part 2 er et album fra det britiske bandet Napalm Death. Det inneholder kun coverversjoner av hardcore punk- og metal-sanger.
Isabell Ost
Isabell Ost (født 21. oktober 1988 i Erfurt i Thüringen), er en tysk skøyteløper som representerte hjemlandet i vinter-OL 2010 i Vancouver, Canada.
Aker Drilling
Aker Drilling ose: AKD var en norsk operatør innen riggsegmentet og en del av Aker-konsernet der Kjell Inge Røkke er hovedeier. Selskapet mottok to nye borerigger i 2009, «Aker Barents» og «Aker Spitsbergen».
Samarbeidende Sparebanker
Samarbeidende Sparebanker AS eier 19,50 prosent av SpareBank 1 Gruppen.
Isabell Ost
Internasjonale mesterskap
Olympiske leker (Vinter) deltatt i ett OL (ved 1 konkurranse)
Aker Drilling
Hovedkvarteret til selskapet lå i Stavanger.
De to riggene er verdens største boreinnretninger og ble ferdigstilt av søsterselskapet Aker Solutions på Aker Stord. Designet er av type Aker H6e, sjette generasjons halvt nedsenkbar plattform (semi submursible) rigg med åtte legger, horisontale pongtonger og et stort dekk. Innretningen holdes på plass av et forankringssystem som forbinder innretningen med havbunnen og et anker i enden av hver ankerline. Skroget skal veie om lag 14.200 tonn, dekket ca. 18.000 tonn og boligkvarteret ca. 1.400 tonn. Samlet vekt er om lag 34.000 tonn. Skroget er kvadratisk med 67,5 m * 67,5 m og høyde på 41 m. Dekket er rektangulært med størrelse 104 m * 85 m, og med høyde 18 m. Boligkvarteret (hotellet) vil være noe høyere enn det øvrige dekket, men mest ruvende er et boretårn med en høyde på 110 m.
Selve boretårnet på riggene består av en dobbel RamRig som kort sagt består av enorme sylindre som kjører boremaskinen/topdriven opp og ned, i motsetning på en konvensjonell rigg hvor dette blir gjort ved hjelp av en stor vinsj eller drawwork. Borepakkene på riggen har blitt levert av Aker MH AS.
Desember 2006 fikk riggene langvarige kontrakter med Statoil og Aker Exploration, men etter levering i 2009 hadde riggene tekniske problemer. Fra februar 2010 kom begge riggene i full drift. Mot slutten av mai 2010 skal Aker Barents taues til Gro-feltet – et gassfunn som Shell påviste i 2009. Høsten 2010 skal Aker Barents bore første letebrønn på Dalsnuten 400 kilometer fra land.
I 2011 begynner arbeidet med å utvide flåten til Aker Drilling med to nye boreskip som skal bygges hos DSME i Okpo, Geoje i Sør-Korea.
14. august 2011 la Transocean fram et bud på å kjøpe Aker Drilling, som ble akseptert av Kjell Inge Røkke. John Fredriksens Seadrill tjente i det skjulte 150 millioner kroner på å kjøpe seg opp i Aker Drilling rett før Transocean bød på selskapet. Oslo Børs undersøker nå handelen i Aker Drilling-aksjen i forkant av offentliggjøringen av budet.
Isabell Ost
Internasjonale mesterskap
Allround-VM på skøyter (deltatt 2 ganger)
Enkeltdistanse-VM på skøyter deltatt i ett VM (ved 2 konkurranser)
EM på skøyter (deltatt 2 ganger)
Sammenlagt i Verdenscupen
Oppdatert etter sesongen 2010/2011.
Samarbeidende Sparebanker
Medlemsbanker
Per 1. april 2022 består «Samarbeidende Sparebanker» av:
Jacob Jordaens
Jacob Jordaens (født 19. mai 1593 i Antwerpen, død 18. oktober 1678 i Antwerpen, var en flamsk maler i barokken.
Jordaens gikk i lære hos Adam van Noort mellom 1607 og 1615. Jordaens samarbeidet i begynnelsen med en annen av van Noorts elever, Rubens, og tok sterke inntrykk av ham.
I sitt maleri oppviser Jordaens tydelige påvirkninger fra den italienske maleren Caravaggios chiaroscuro. Han lot seg også inspirere av det hollandske maleriets realistiske tendenser.
Aröd och Timmervik
Aröd och Timmervik er et tettsted i Stenungsund og Kungälv kommuner i Västra Götalands län i landskapet Bohuslän i Sverige. I 2010 hadde tettstedet 637 innbyggere, hvorav 407 i Stenungsund kommune og 230 i Kungälv.
Manuel Fernandes
Manuel Henrique Tavares Fernandes (født 5. februar 1986) er en portugisisk fotballspiller som fra 14. januar 2022 er klubbløs.
Da han var yngre spilte han gatefotball sammen med fotballstjernen Nani
Landslaget
Han ble tatt ut i s tropp til VM i fotball 2018 i Russland.
Reuben Award
Reuben Award er en pris som deles ut årlig av den nordamerikanske National Cartoonists Society til tegneserie- og karikaturtegnere i mange ulike klasser, hvorav den mest prestigefylte er Cartoonist of the Year. Prisen deltes ut første gang 1946 og er oppkalt etter NCSs første leder Rube Goldberg, som ti log med designet prisstatuetten.
Prismottakeren av Cartoonist of the Year ("Årets tegneserietegner") velges ved en avstemning blant foreningens medlemmer, som utgjøres av profesjonelle tegneserietegnere, og har de fleste årene gått til personer fra USA. Kanadieren Lynn Johnston i 1985 ble den første fra et annet land, og samtidig den første kvinnen. Siden sluttet av 1990-tallet kan samme person bare motta prisen en gang.
René Morel
René Morel (født 6. desember 1908 i Granges-sur-Vologne, død 8. mai 1974 samme sted) var en fransk general. Han er kjent for sin innsats under andre verdenskrig, da han som kaptein deltok i det franske ekspedisjonskorpset som ble satt inn i slaget om Narvik. Morel ble tildelt det norske Krigskorset med sverd for sin innsats der.
Andre verdenskrig
Morel begynte i 1930 ved militærakademiet Saint-Cyr og gikk deretter inn på en militær karriere. I april 1940 ble Morel sendt med det fransk-polske ekspedisjonskorps til Norge, der han tjenestegjorde i Fremmedlegionens 13. halvbrigade. Han ble satt inn i kamp mot tyske invasjonsstyrker i Nord-Norge i mai–juni 1940 og utmerket seg i slaget om Narvik.
Etter evakueringen av de allierte styrker fra Norge i juni 1940 kom Morel til Storbritannia. Han gikk med i general de Gaulles frie franske styrker. Senere i 1940 deltok han i de frie franske styrkers ekspedisjon til Vest-Afrika for å forsøke å vinne kontroll over de franske koloniene. I 1941 ble han satt inn i kampen mot italienerne i Eritrea. Deretter ble han sendt til Palestina og deltok i kamp i Syria. Morel tjenestegjorde så i krigen i Nord-Afrika. I mai 1943 deltok han i kampene i Tunisia, året etter var han med i erobringen av Italia. I august 1944 deltok Morel i landgangen i Provence. Morel ble seks ganger skadet i strid i løpet av verdenskrigen.
Etter verdenskrigen
Etter krigen fortsatte Morel sin militære karriere. I 1949 ble han sendt til Indokina. Fra 1957 tjenestegjorde han i Algerie. Morel ble i 1960 utnevnt til brigadegeneral og ble inspektør for Fremmedlegionen. Fra 1962 til 1964 var han nestkommanderende for den franske 3. divisjon i Tyskland. Han ble så forfremmet til generalmajor og var fra 1964 til 1966 sjef for en avdeling i Alpes-Maritimes. Morels siste postering var som sjef for 64. militærdivisjon i Dijon fra 1966 til 1968.
Utmerkelser
Morel ble utnevnt til medlem av den franske Frigjøringsordenen, var storoffiser av Æreslegionen og mottok storkors av Den nasjonale fortjenstorden. Han ble hedret med både Croix de guerre 1939–1945 og Croix de guerre des Théâtres d'opérations extérieures, så vel som andre franske militære utmerkelser. Morel ble dekorert med de britiske utmerkelsene Distinguished Service Order og Military Cross. Han ble også tildelt det belgiske Croix de Guerre og ble utnevnt til offiser av Kroneordenen. Morel var kommandør av Iftikhar-ordenen og Den svarte stjernes orden.
Svenshögen
Svenshögen er et tettsted i Stenungsund og Uddevalla kommuner i Västra Götalands län i landskapet Bohuslän i Sverige. I 2010 hadde tettstedet 421 innbyggere, hvorav 420 i Stenungsund kommune og 1 i Uddevalla.
Afrikanske tetraer
Afrikanske tetraer er en gruppe karpelaksfisker. De lever i ferskvann i Afrika. Blant de mest kjente artene er kongotetra.
Starrkärr och Näs
Starrkärr och Näs er et tettsted i Stenungsund kommune i Västra Götalands län i landskapet Bohuslän i Sverige. I 2010 hadde tettstedet 499 innbyggere.
Harald Noreng
Harald Noreng (født 25. april 1913 på Hisøy, død 7. februar 2006) var en norsk litteraturhistoriker.
Lee Wan-yong
Lee Wan-yong (født 17. juli 1858, død 12. februar 1926) var en koreansk politiker, mest kjent for sin pro-japanske holdning, som igjen førte til at han både signerte Eulsatraktaten i 1905 og Den japansk-koreanske annekteringstraktaten i 1910, sistnevnte førte til at Korea i realiteten lot seg kolonialisere av Japan.
Harald Noreng
Noreng tok examen artium i 1932 og begynte å studere filologi ved universitetet i Oslo. I 1940 tok han norsk hovedfag med en avhandling om «Nils Kjær og nyromantikken». Under 2. verdenskrig arbeidet han som timelærer ved Oslo katedralskole og Vahl skole. I 1947 ble han adjunkt i litteraturhistorie ved universitetet, og tok doktorgraden på en biografi over Nils Kjær i 1949. Fra 1952 var han stipendiat som litteraturforsker, men fra 1956 arbeidet han igjen i skolen.
Lee Wan-yong
I 2005 identifiserte Research Center for National Issues (민족문제연구소) de fem koreanske ministrene som i dag anses som ansvarlige for at Eulsatraktaten så dagens lys, som også kalles for de fem Eulsa-svikerne. En av disse var statsminister Lee.
Harald Noreng
I 1957 søkte Noreng Francis Bulls professorat, men fikk det ikke. Han ble i stedet universitetslektor i litteraturhistorie fra 1958. I 1960 overtok han Harald Beyers professorat i europeisk litteraturhistorie ved universitetet i Bergen. Han beholdt denne stillingen til 1979, da han ble professor II i nordisk litteratur, men året etter flyttet han tilbake til Oslo. På 1980-tallet arbeidet Noreng med en elektronisk konkordans til Henrik Ibsens skuespill. Konkordansen utkom i seks bind i 1993.
Norengs første bok var en biografi over Nils Kjær, Nils Kjær: fra radikal til reaksjonær (1949). Senere utga han en biografi over Christian Braunmann Tullin. Han leverte også kommentarer til Christian Braunmann Tullins samlede skrifter (1972–1976). Den tredje boken hans handlet om Bjørnstjerne Bjørnsons dramatiske diktning (1954). Han skrev også en bok om Bjørnsons skuespill på svensk scene (1967).
Fra 1940 var Noreng en av redaktørene for Norsk Riksmålsordbok.
Utmerkelser
Noreng var medlem av Det Norske Videnskaps-Akademi fra 1973, og fikk Fritt Ords honnør i 1995. I 1996 ble han ridder av Sankt Olavs Orden.
Carnivàle
Carnivàle er en amerikansk TV-serie, skrevet av Daniel Knauf og produsert av TV-selskapet HBO. Handlingen foregår under den store depresjonen i USA og tørkekatastrofen i Midtvesten på 1930-tallet. Den følger to tilsynelatende uavhengige historier, den ene om et omreisende tivoli, den andre om en baptistprest. Serien var planlagt å gå i seks sesonger, men ble stoppet etter bare to.
Handling
Handlingen i Carnivàle er satt til 1930-tallets USA og beskriver to vesensforskjellige miljøer: en gruppe omflakkende underholdningsartister og tradisjonelle troende. Temaet kretser rundt kampen mellom det gode og det onde og spørsmålet om fri vilje kontra skjebne. Deler av historien har elementer hentet fra kristen teologi blandet med frimureri og gnostisisme.
Den første forteller om Ben Hawkins (spilt av Nick Stahl), en ung mann med uforklarlige helbredende krefter som blir med et omreisende sirkus som kommer forbi hjemmet hans i Milfay i Oklahoma. Like etter begynner Ben å få surrealistiske drømmesyn som setter ham på sporet av Henry Scudder, en dagdriver som var involvert i sirkuset for mange år siden, og som tilsynelatende har de samme uvanlige evnene som Ben.
Produksjon
Serien ble ingen stor publikumssuksess, og ble stoppet etter to sesonger.
Planen var at serien skulle gå i seks sesonger, fordelt over tre ulike tidsperioder, med to sesonger for hver tidsepoke og tolv episoder i hver sesong. Da serien ble avsluttet etter kun sesonger er det mange spørsmål som er åpne. Det har derfor vært spekulert både i film og flere episoder, uten at noe konkret har kommet på bordet. Serien fikk en liten og dedikert fanskare, og kan således betegnes som en kultserie.
Anoxia
Anoxia er en slekt av biller som har larver som eter planterøtter. De hører til undergruppen oldenborrer (Melolonthinae) i den store gruppen skarabider (Scarabaeoidea).
Carnivàle
Produksjon
Produksjonen krevde betydelig historisk forarbeid for å være overbevisende, Dette ble mulig med HBOs sterke finansielle støtte. Betydelige kunstneriske grep ble gjort. I 2004 vant Carnivàle fire Emmy-priser, blant annet for beste kostyme og kinematografi.
Anoxia
Utseende
Middelsstore til ganske store (de fleste mellom 20-30 millimeter), rødbrune biller med avlang kroppsform. Hodet er mer eller mindre firkantet med fint randet forkant, antennene ender i noen lange blader (lameller), disse er særlig påfallende hos hannene. Pronotum er forholdsvis flatt, uten påfallende utvekster. sidekanten har en stump vinkel i midten. Dekkvingene er forholdsvis tynne, har et par lave lengdelister, og dekker ikke de bakerste bakkroppsleddene. Undersiden er kledt med lange hår, på sidene er det tette duker av korte, hvite hår. Beina er nokså kraftige, leggene (tibiae) med noen tenner på yttersiden. Hos hunnene finnes det er uttrukket eggleggingsrør på bakkroppen. Larvene er C-formede (scarabaeiforme), vanligvis med tynn og delvis gjennomsiktig hud. De har kraftige kjever og korte bein.
Carnivàle
Produksjon
For å gjenskape en følelse av et tørt og støvete miljø, ble det brukt røykkanoner på filmsettet.
Anoxia
Levevis
Larvene lever i ofte to år, og lever av røttene på mange ulike planter. Eggene legges i flere omganger i jorden. For de artene som lever i kaldt klima overvintrer larvene ved å trekke seg ned i jorden under frostlaget. Neste vår kommer de opp og eter videre eller klekker til voksne biller. De voksne billene er oftest skumrings- eller nattaktive og kommer gjerne til lys. De er planteetere, mange eter blader, men det er også en del som lever av pollen.
Carnivàle
Produksjon
Anslagsvis 5000 mennesker medvirket til Carnivàles første sesong alene. Det kreative teamet lyttet til radioprogrammer og musikk fra 1930-tallet og leste gamle Hollywood-magasiner for å få på plass periodens lyd, språk og slang. Den kunstneriske avdelingen hadde et omfattende forskningsprogram på en rekke biblioteker for å finne gamle kataloger og tidsskrifter. Disse ble også kjøpt på loppemarked og i antikvitetshandler.
Anoxia
Utbredelse
Slekten er utbredt i den palearktiske sone. I Europa forekommer slekten over det meste bortsett fra Storbritannia, Norden og Baltikum.
Carnivàle
På norsk fjernsyn
I Norge har serien blitt vist to ganger, begge ganger på NRK 2.
Ammestua
Ammestua ved Alstadhaug prestegård og Alstadhaug kirke i Levanger er et fredet hus. Bygningen har hatt en rekke funksjoner, og er sjelden som bygningstype i Nord-Trøndelag. Bygget skal ha stått i prestegårdstunet allerede i 1684, men nøyaktig hvor gammelt huset er, vet man ikke. Bygningen hørte til Alstadhaug prestegård og har hatt mange funksjoner, som gjeste- og lagerfunksjon i andre etasje, og masstue og ammestue i første etasje. Bygdebokforfatteren Nils Hallan antar at det kan ha vært bygget som gjestehus ved prestegården. Navnet har det fra sin funksjon som ventestue for dåpsfølger.
Stua bærer i dag et skilt der det står "Ammestuggu 1747". I 1907 ble huset revet, da det skulle bygges ny prestebolig. Det ble ikke satt opp igjen før i 1927, og da i utkanten av kirkegården – ved veien til Nesset. Det ble nå benyttet som bygdemuseum. Fra 1972 og utover ble Ammestua restaurert av Skogn museumslag.
Patrick Shaw Iversen
Patrick Shaw Iversen (født 31. januar 1958) er en amerikansk-norsk fløytist, kjent fra flere plateutgivelser. Han er musiker/komponist/produsent og en av de få fløytistene i Norge som arbeider med jazz/elektronika og improviserte musikkformer. Med grunnlag i den klassiske musikken ble han, etter 6 år med klassiske studier, trukket inn i jazzen og den improvisatoriske musikken allerede på̊ syttitallet. Men behovet for å kunne inkorporere en annerledes musikalsk tankegang inn i hans egen måte å spille fløyte på fikk han til å tilbringe flere år i Indonesia hvor han arbeidet med den vest- javanesiske gamelanmusikken, en musikkform som utfordrer til en annerledes musikalsk tenkning i forhold til tid, rom og frasering.
Han har siden sin debut i 1977 samarbeidet på utgivelser med Oslo-musikerne Sidsel Endresen (spesielt Undertow, 2001), Arild Andersen, Nils Petter Molvær, Bugge Wesseltoft, Audun Kleive, Søyr. På tidlig 90-tall ledet han besetningen Bugge Wesseltoft piano, Carl Morten Iversen bass, Pål Thowsen trommer og Tore Brunborg faks. Han var i Inga Juuso group med Steinar Raknes bass og Espen Aalberg trommer (2005). Den senere tid (2006) har han figurert i kvartetten Gamelan Shockbreaker med Arve Henriksen, Pål Nyhus (DJ Strangefruit) og Peter Baden trommer. Han har også skrevet teatermusikk, for Boreas Teater og Beaivvás Sámi Teáhter.
Han er del av det indonesiske musikerkollektivet "SambaSunda” på Vest-Java/Indonesia og produserer samarbeidsprosjekter mellom norske og indonesiske musikere. Han har skrevet musikk for dans, teater og film, skrevet bestillingsverk for Oslo World (2006), CODA. Oslo International Dance Festival (2015) og har utgitt, produsert og medvirket på̊ en rekke cd – utgivelser.
Johan Wallner
Johan Wallner (født 8. februar 1965) er en svensk tidligere alpinist som kjørte nesten utelukkende storslalåm og slalåm. Han debuterte i verdenscupen 23. februar 1983.
Karriere
Han bemerket seg første gang i 1982, da han vant gull i slalåm og bronse i slalåm under juniorverdensmesterskapet i Auron. Året etter vant han gull i storslalåm. Frem til 1990 var karrieren preget av mange skader. 14. januar 1986 vant han sitt eneste verdenscuprenn, et slalåmrenn i Berchtesgaden. Han tok ytterligere tre pallplasseringer, alle i storslalåm.
Under VM 1991 i Saalbach-Hinterglemm tok Wallner bronse i storslalåm, en prestasjon han gjentok under VM 1993 i Morioka.
Wallners eneste OL-deltakelse endte med 25.-plass i slalåm under OL på Lillehammer i 1994.
Han la opp i desember 1997.
Liste over artister på Kongsberg Jazzfestival
Kongsberg Jazzfestival har siden starten i 1964 hatt en lang rekke med artister. Her er et utvalg av disse:
Canon EOS 30D
Canon EOS 30D er et semiproft digitalt speilreflekskamera som er produsert av Canon. Kamera ble introdusert 21. februar 2006 og tok over for forgjengeren Canon EOS 20D. Noen av oppdateringene er:
Seniornett Norge
Seniornett er en norsk frivillig og ideell medlemsorganisasjon som arbeider for digital inkludering av seniorer.
I januar 2023 hadde foreningen 9 146 medlemmer og 230 lokalforeninger.
I 2019 skiftet foreningen navn fra Seniornett Norge til Seniornett. Generalsekretær er Kristin Ruud.
Seniornett Norge ble tildelt Folkeopplysningsprisen for 2012 for organisasjonens arbeid med å inkludere seniorene i den digitale hverdagen.
Seniornett magasinet
Seniornett utgir Seniornett magasinet to ganger i året, første gang utgitt i 1999. Opplaget er 17 000 eksemplarer.
Bakgrunn
Foreningen ble stiftet høsten 1997 av en gruppe seniorer som startet internettopplæring på Deichmanske bibliotek.
SeniorSurf-dagen
SeniorSurf-dagen ble tidligere arrangert hvert år i regi av Seniornett Norge, første gang i år 2000. Da kan seniorer i de fleste kommuner få prøve Internett gratis og med veiledning. Fram til 2010 har over 75 000 seniorer fått sin første innføring i Internett på SeniorSurf-dager.
Fra 2019 har SeniorSurf-dagen byttet navn til Digital festival.
Robotikk
Robotikk er et tverrfaglig område innen informatikk og Ingeniørvitenskap.
Robotikk innebærer design, konstruksjon, drift og bruk av roboter. Målet med robotikk er å designe maskiner som kan assistere mennesker med diverse oppgaver. Robotikk integrerer deler fra ingeniørfeltene maskinteknikk, elektroteknikk, Informasjonsteknologi, mekatronikk, elektronikk, bioteknologi, datateknologi, reguleringsteknikk, programvareutvikling, matematikk, etc.
Robotikk utvikler maskiner som kan erstatte mennesker og gjennomføre menneskelige handlinger. Roboter kan brukes til mange varierte situasjoner til flere ulike formål, men i dag brukes en stor del i farligere omgivelser (som for eksempel inspeksjon av radioaktive materialer, bombedeteksjon og deaktivering), i produksjonsprosesser, eller å dra hvor mennesker ikke kan overleve (for eksempel i verdensrommet, under vann, i høy varme, og opprydding av farlige materialer, og fjerning av stråling). Roboter kan komme i alle former, men noen er laget for å ligne på mennesker i utseende. Dette hevdes å hjelpe til med å skape aksept for roboter i gjentagelsesbasert virksomhet som vanligvis utføres av mennesker. Med slike roboter forsøkes det å gjenskapes å gå, løfte, tale, kognisjon eller annen menneskelig aktivitet. Mange av dagens roboter er inspirert av naturen, og bidrar til feltet bio-inspirert robotikk.
Enkelte roboter krever brukerinput for å operere og andre roboter opererer autonomt. Konstruksjon av roboter som kan operere autonomt går tilbake til Antikken, men forskning i funksjonaliteten og potensielle bruksområder av roboter opplevde ikke substansiell vekst før det 20. århundre. Gjennom historien har akademikere, oppfinnere, ingeniører og teknikere spådd at roboter vil en gang kunne kopiere menneskelig oppførsel, og kunne gjennomføre oppgaver slik som mennesket kan. Idag er robotikk et felt under rask veks. Mange roboter er konstruert for å gjennomføre jobber som kan være skadelige mot mennesker, slik som bombeutryddelse leting etter miner, søk etter overlevende i bygningsulykker, og utforsking av skipsvrak på havbunnen. Robotikk brukes også i fagretningene MNT (matematikk, naturvitenskap, og teknologi) som et læreverktøy.
Østkirken
Som østkirken (eller orientalske kirker) pleide man å betegne de ikke-reformerte kristne kirkesamfunnene som ikke bruker den latinske ritus i sin liturgi. De ble definert i motsetning til «vestkirken», dvs. den romersk-katolske kirke, men utgjør ikke noen ensformet gruppe av kirker, verken historisk eller teologisk.
Navnet
Navnet må forstås historisk, siden det viser tilbake til de fem opprinnelige patriarkatene i oldkirken og til delingen av det romerske riket i Vest- og Østromerriket. Roma bispedømme, det vestligste blant patriarkatene og det eneste som lå i Vestromerriket, ga opphav til den latinske ritus (romersk-katolske kirke). De fire resterende patriarkatene – Alexandria, Antiokia, Jerusalem og Konstantinopel – lå i Østromerriket og utgjorde østkirken. Hvert av disse patriarkatene har i tidens løp gjennom ulike skismer gitt opphav til flere kirkesamfunn. I tillegg kom de tre katolikatene av Armenia, Mtskheta og Selevkia-Ktesifon, som opprinnelig lå i patriarkatet Antiokia, men også ble til autokefale kirker.
Til dels brukes østkirke og orientalske kirker med en snevrere og ikke synonym betydning. I så fall henviser østkirken til den ortodokse kirke, mens orientalske kirker betegner de orientalsk-ortodokse kirkene.
Riter og litrugier
De ulike østkirkene følger veldig forskjellige riter og liturgier. Den assyriske kirke i øst bruker den assyriske ritus. Blant de orientalsk-ortodokse kirker finner man den aleksandrinske, antiokenske og armenske ritus. Alle ortodokse kirker følger i dag den bysantinske ritus. Blant de orientalsk-katolske kirkene finner man samtlige av de ovennevnte ritene.
Ett litet rött paket
Ove Thörnqvist and His Red Caps spilte den inn på EP-platen Liten gröt-rock (Metronome MEP 371) i 1957, men ble en riktig stor hitlåt i 1963, da Sven Ingvars' versjon ble utgitt på singlen Philips 353 221 PF.
Teksten utspiller seg i Thörnqvists fødeby, Uppsala, blant annet omtales Ofvandahls konditori. Owe Thörnqvist og Sven Ingvars sang imidlertid ulikt i teksten. Thörnqvist sang «När ljusen tändas i december månad», mens Sven Ingvars opprinnelig sang «När ljusen tändas i februari månad».
I 2009 ble sangen innspilt av Lasse Stefanz og utgitt på albumet Svängjul.
Norsk versjon
Pirre P. har skrevet en norsk tekst. Hans norske tittel er «En liten rar presang».
Bergün
Bergün/Bravuogn (Bergün på tysk og Bravuogn på retoromansk) er en kommune øverst i Albula-dalen i Sveits. Bergün er i dag overveiende tyskspråklig, men fremdeles forstår cirka 26,7 % av innbyggerne retoromansk. Den retoromanske hoveddialekten som benyttes her er surmiran-varianten, imidlertid med sterke innslag fra putèr-dialekten fra Øvre Engadin. Dette skyldes at Bergün ble reformert til protestantisk kristendom, og dermed orienterte Bergün seg mot det protestantiske Engadin. Det øvrige surmiran-området forble i det store og det hele katolsk. Som skriftspråk har Bergün etter dette benyttet putèr-normen, til tross for sitt opphav i surmiran-dialekten.
Et liknende fenomen finnes i landsbyen Bivio i det surmiran-språklige Sursés vest for Bergün. I Bivio har også den stedlige surmiran-dialekten innslag fra putèr i Øvre Engadin. Men i Bivio skrives det imidlertid på surmiran. Bivio har for øvrig også en bargajot-talende befolkning i tillegg til retoromansk og tysk. Bargajot er den italienske dialekten i Val Bregaglia syd for Bivio.
Dialekten i Bergün heter bargunsegner, og ca 10 % av befolkninga behersker den. Skolen her er tyskspråklig, men retoromansk undervises som fremmedspråk, og da altså på putèr-dialekten fra Øvre Engadin.
Til Bergün/Bravuogn kommune hører også stedene Stugl, Latsch og Preda.
Plotter
En plotter, også kalt digital plotter, grafskriver, kurvetegner og diagramtegner, er en skriver som skriver ut vektorgrafikk, det vil si linjegrafikk og tegninger, fra en digital kilde, for eksempel fra en datamaskin.
Plottere ble brukt fra omkring 1974 til ut på 1980-tallet, og prinsippet var at papiret lå på et flatt underlag og beveget seg fram og tilbake i lengderetningen, mens skriverhodet, som var en nålepenn med farvet blekk, beveget seg over arket i bredderetningen og avsatte blekk på dette. Bevegelsen i lengde- og bredderetningen ble styrt av koordinater sendt fra en datamaskin. Pennskriverne kunne skrive med mange ulike farver (etter antall penner på skriveren). De kunne også skrive ut tegninger med meget stor målestokknøyaktighet, og ble derfor brukt for utskrift av arbeidstegninger og hustegninger.
Ulempen var at maskinen arbeidet sakte og pennene lett kunne bli tette/tørre. Hadde plotteren flere penner og tegningen var stor kunne en penn tørke mens den andre pennen tegnet.
Virkemåte og bruk
Enda en forskjell mellom plottere og skrivere er at en skriver hovedsakelig er beregnet for å skrive tekst. Dette gjør dem rimelig lette å kontrollere, bare å sende teksten til skriveren er vanligvis nok til å skrive ut en side. Det er ikke like enkelt med plottere, hvor det ble utviklet en rekke skriverstyringsspråk for å sende den mere detaljerte informasjonen som "Tegn en linje herfra, til hit". De to mest brukte plotterstyringsspråkene er HPGL og DMPL.
I en periode på 1980-tallet ble mindre plottere beregnet til hjemmebruk populære for eksperimenter med datagrafikk, men den lave arbeidshastigheten gjorde dem tungvinte i bruk, og en trengte en vanlig skriver i tillegg. Ettersom høyoppløsningsskrivere ble mer og mer tilgjengelig, har laser- og blekkskrivere tatt over, mens plottere i stor grad er forsvunnet.
Plottere blir hovedsakelig brukt til å tegne tekniske tegninger og ved dataassistert konstruksjon, siden de kan jobbe med større papirstørrelser enn vanlige kontorpapirformater (ofte A0 eller ennå større), og samtidig beholde en høy oppløsning. Man kan også erstatte pennen med en kniv, eller freser, disse kan finnes i en del skilt- og klesplaggfabrikker.
Når en plotter er kommandert til å bruke en annen farge eller linjetykkelse, må pennen skiftes. En større plotter har oftest to eller flere penner.
En nisjeanvendelse av plottere er for skape taktile bilder for visuelt handikappede mennesker på spesielt termalcellepapir.
I mange av dagens miljøer er plottere, etter tradisjonell betegnelse, blitt erstattet av store blekk- og laserskrivere. Slike skrivere er ofte uformelt kalt plottere, selv om de ikke passer med definisjonen i denne artikkelen.
Fylkesvei 420
Fylkesvei 420 (Fv420) går mellom Stølenkrysset i Arendal og Kristiansand Dyrepark.
Opprinnelig riksveistrekning var Stølen i Arendal til Nørholm i Grimstad (32,4 km).
Veien ble forlenget 27. august 2009 mellom Kristiansand og Grimstad (i forbindelse med åpningen av den nye E18 dagen før) med den gamle E18-traseen og fylkesvei 32 (Vest-Agder) gjennom Sørlandsparken, frem til Timeneskrysset i Kristiansand.
Før 1. januar 2010 var veien del av riksvei 420.
Rundkjøringene med forbindelse er del av E18
Helloweens diskografi
Helloween er et tysk speed/power metal-band som ble dannet i 1984 av vokalisten Kai Hansen, gitaristen Michael Weikath, bassisten Markus Grosskopf og trommeslageren Ingo Schwichtenberg. Bandet har solgt over 250 000 plater bare i Tyskland. De regnes som et av de første power metal-bandene som kom på midten av 1980-tallet og har hatt en stor innflytelse på sjangeren.
Helloween har vært gjennom flere sjangere i løpet av sin eksistens, og bandets viktigste utgivelse er sannsynligvis Pink Bubbles Go Ape som kom i 1991, der de spilte inn et veldig eksperimentelt rockealbum. Inntil 2007 har bandet gitt ut 13 studioalbum, to EP-er, tre livealbum og ni samlinger.
Gunstein Draugedalen
Gunstein Draugedalen (født 28. september 1946 i Kviteseid i Telemark) er en norsk sanger og komponist. Han er mest kjent for sine tolkninger av evangeliske sanger fra den kristne bedehustradisjonen.
Gunstein Draugedalen er utdannet ved Musikkonservatoriet i Oslo (senere NMH), med Gunnar Martinsen som lærer, og ved Ansgar bibelskole i Oslo.
Han debuterte med sin barytonrøst på EP-en Jeg følger min frelser i 1964. Siden har det blitt over 40 soloinnspillinger og et samlet salg på over 250 000 eksemplarer. På Om hundrede år er allting glemt fra 2003 tok Draugedalen for seg Knut Hamsun-tekster som han han selv med stort hell har tonesatt. Draugedalen har også tonesatt en rekke andre poeter, som Trygve Bjerkrheim, Åse-Marie Nesse, Trygve Naper, Oddmund Haugen og Haldis Reigstad. "Doggdropen" og "Tett ved sida mi går Jesus" er Draugedalens mest kjente sanger.
Draugedalens innspilling av CD-en Blott en dag fra 2007, sammen med den svenske pianisten Lennart Jernestrand, ble kåret til årets beste kristne plate i avisa Vårt Land.
Draugedalen har ved siden av sin sangkarriere også virket som pastor i Det norske misjonsforbunds menighet i Kristiansund, samt i en årrekke vært innehaver av Conradis begravelsesbyrå i Grimstad. Draugedalen har fire voksne barn og er i dag bosatt på Krøderen.
Daito Takahashi
Daito Takahashi (født 16. desember 1980) er en japansk skihopper, tidligere kombinertløper som først og fremst har sine styrker i hoppbakken. Han falt forferdelig stygt under Sapporo-VM i 2007, fordi han glemte å feste hælstroppene etter prøveomgangen. Han slapp mirakuløst lett unna fallet, men hoppet ikke mer det mesterskapet. Han debuterte i verdenscupen i spesielt hopp i Sapporo 25. januar 2014 med en 30.-plass som første poeng.
Park Je-sun
Park Je-sun (hangul: 박제순, hanja: 朴齊純, født 7. desember 1858 i Yongin, Gyeonggi, død 20. juni 1916 i Seoul) var en koreansk politiker og diplomat, og var blant annet koreansk utenriksminister mellom 1907 og 1910.
I 2005 identifiserte Research Center for National Issues (민족문제연구소) de fem koreanske ministrene som i dag anses som ansvarlige for at Eulsatraktaten så dagens lys, som også kalles for de fem Eulsa-svikerne. En av disse var utenriksminister Park.
Domkirkens skole
Domkirkens skole var en skole i Stavanger som ble innviet 15. mars 1843 og nedlagt i 1879.
Den lå like nordøst for Stavanger domkirke, i det som i dag er Byparken og Kongsgata.
Kilder
Rasmus Tveteraas: Stavanger 1814-1914, Stavanger, 1914, side 186 og 196.
Münsterdomen
St. Paulus-domen i Münster er den viktigste kirkebygningen i Münster i Westfalen og byens varemerke.
I 805 la den hellige Ludger grunnsteinen for den første domen, som ble ødelagt i en brann i 1071. Deretter ble en ny kirke bygget. Den nåværende (og tredje) bygningen ble påbegynt 1225 og innviet i 1264. Etter flere ødeleggelser, bl.a. av gjendøperne og under annen verdenskrig, ble domen restaurert i 1956.
De romanske vesttårnene kan skues på lang avstand. Hovedbygningen er i en romansk-gotisk overgangsstil som det finnes få paralleller til.
Inne i domen befinner seg et astronomisk ur med klokkespill fra tiden omkring 1540. Det viser også månefaser og planetposisjoner. Dets evige kalender rekker frem til 2071.
I domens umiddelbare nærhet er den gamle strukturen med domborgen godt bevart.
Hallerna
Hallerna er et tettsted i Stenungsund kommune i Västra Götalands län i landskapet Bohuslän i Sverige. I 2010 hadde tettstedet 668 innbyggere.
Münsterdomen
På domplassen finner det på onsdager og lørdager sted store markeder.
Den salige kardinal Clemens August von Galen ligger begravet i domen.
<GALLERY> Fil:Münsteraner_Dom_mittel.jpg|St. Paulus-domen Fil:Münster St-Paulus-Dom 6832.jpg|St. Paulus-domen Fil:Astroclock BMK.jpg|Astronomisk ur </GALLERY>
Joseph Schildkraut
Joseph Schildkraut (født 22. mars 1896 i Wien i Østerrike-Ungarn, død 21. januar 1964 i New York City i New York) var en østerriksk-amerikansk teater- og filmskuespiller. Han vant Oscar for beste mannlige birolle for rollen som kaptein Alfred Dreyfus i filmen Emile Zolas liv (1937). Schildkraut har fått en stjerne på Hollywood Walk of Fame for sitt bidrag innen filmindustrien.
Hans far var den østerrikske skuespilleren Rudolph Schildkraut.
Aleksandar av Jugoslavia (1945)
Aleksandar Karađorđević av Jugoslavia (serbisk: Њ.К.В. Принц Престолонаследник Александар II) (født 17. juli 1945 i London) er det nåværende overhodet for Karađorđević-familien og tronpretendent for Jugoslavia og Serbia. Siden 2001 bor han sammen med sin familie i Det kongelige slott i Beograd.
Oakham
Oakham er administrasjonsbyen i Rutland i Øst-Midlands, England. Grevskapet har bare ett distrikt, og har derfor status som enhetlig myndighet. Byen ligger i nærheten av den kunstige innsjøen Rutland Water, og har veiforbindelse til Melton Mowbray, Corby og Stamford. Den ligger 40,2 km øst for Leicester, 45,1 km sørøst for Nottingham, og 37 km vest for Peterborough. Ved folketellingen i 2011 hadde byen en befolkning på 10 922 innbyggere.
Blant severdigheter i byen finner man Oakham Castle, som ble bygget mellom 1180 og 1190 for Walchelin de Ferriers, lord av herregården på Oakham. Festningen er kjent for sin samling av store hestesko og anerkjent som et av de beste eksempler på innenlands arkitektur i England. I dag er det kun storsalen som er bevart. Sognekirken All Saints har et imponerende spir som dominerer sikten mot byen fra langt av sted. Kirken ble bygget på 1300-tallet og er beskyttet som en bevaringsverdig bygning. Oakham School er en vel ansett privatskole. Byen har marked hver onsdag og lørdag.
Vennskapsbyer
Oakham har følgende vennskapsbyer:
Ödsmål
Ödsmål er et tettsted i den nordre delen av Stenungsund kommune i Västra Götalands län i landskapet Bohuslän i Sverige. I 2010 hadde tettstedet 608 innbyggere.
Ifølge stedsnavnsforskere kommer navnet av Auðnsmál, der forstavelsen Auðn betyr nydyrking og tidligere ubebodd sted, og etterstavelsen mál betyr mål (oppmålt plass).
Fra kommunens administrasjonssenter Stenungsund er det om lag 5 km til Ödsmål. For den som ikke kjører bil, er det gode bussforbindelser og en sykkelsti.
I Ödsmål er det en barneskole og tre barnehager. De fleste som bor i Ödsmål arbeider i Stenungsund eller Göteborg, men det finnes også noen større arbeidsplasser. Den største er petrokjemiselskapet Perstorp Oxo, fulgt av Provexa, som blant annet pulverlakkerer parabolantenner.
Amor (sang)
«Amor» er en populærmusikksang med melodi av Gabriel Ruiz. Den spanske originalteksten var skrevet av Ricardo López Méndez og den engelske teksten var skrevet av Sunny Skylar. Den ble publisert i 1943.
De to bestselgende versjonene i USA ble spilt inn på plate av Bing Crosby og Andy Russell.
Innspillingen med Bing Crosby ble utgitt på 78-platen Decca 15088. Den andre siden var «Long Ago (and Far Away)».
Innspillingen med Andy Russell ble utgitt på 78-platen Capitol 116.
Carrol Gibbons and The Savoy Hotel Orpheans med sang har også spilt den inn på plate.
Vokalgruppa The Earls har gjort en innspilling. Den ble utgitt på singlen Old Town 1182 i 1965.
Julio Iglesias har spilt inn sangen med den spanske originalteksten.
Norske versjoner
Juul Hansen og Gunnar GP Pedersen har skrevet norske tekster. Pedersens versjon bærer tittelen «Amor, amor, et kjærlig ord»
Listeplasseringer
Den andre siden på platen med Bing Crosby, «Long Ago (and Far Away)», kom også på listen, slik at det ble en tosidig hit.
Jörlanda
Jörlanda er et tettsted i Stenungsund kommune i Västra Götalands län i landskapet Bohuslän i Sverige. I 2010 hadde tettstedet 789 innbyggere.
The Code Is Red…Long Live the Code
The Code Is Red...Long Live the Code er det britiske bandet Napalm Death's elevte studioalbum. Det ble utgitt i 2005. En musikkvideo for «Silence is Deafening», redigert av Roger Johansson, ble utgitt senere samme år.
Sporliste
* Den japanske utgaven har i tillegg «Crash the Pose»
Kvartsmonzonitt
Kvartsmonzonitt er en bergart.
Den er litt orange, svart og gråaktig.
Det finnes mye av den på svalberg ved sjøen.
Tor Nilsson
Tor Folke René Nilsson (født 20. mars 1919 i Lund, død 13. april 1989 i Lund) var en svensk bryter som deltok i de olympiske leker 1948 i London.
Nilsson vant en olympisk sølvmedalje i bryting under Sommer-OL 1948 i London. Han kom på andreplass i den tyngste vektklassen, tungvekt over 87,0 kg, i gresk-romersk stil. Han tapte finalen til Ahmet Kireççi fra Tyrkia.
Line Berg Almestrand
Line Berg Almestrand (født 1995 i Hønefoss) var en norsk bowlingspiller frem til hun la opp i 2016. Hun har både NM- og EM-medaljer som junior.
Johan Martin Nielssen
Johan Martin Nielssen (født 1835, død 1912) var en norsk maler, som er blitt karakterisert som «Sørlands-maleren». Vilhelm Krag skrev til ham: «Det er mange som har forsøgt male vor Natur, mange "flinkere malere", men det de har malet mangler dog noget – dette, jeg ved ei hvad – dette, der har Landskabets egen Duft, og som ikke kan opfattes af nogen Fremmed.» Fyrsten av Liechtenstein kjøpte flere av hans malerier med motiv fra Sørvestlandet.
Nielssen var en kjent kunstner i sin samtid, men er inntil nylig oversett i norsk kunsthistorie. Hans motiver er hovedsakelig hentet fra norsk natur. Han ble kunstneren som først skildret kysten av Vest-Agder og Lofoten. Han malte Ny-Hellesund mange år før Amaldus Nielsen. Han ble «Sørlandets skildrer i en nøktern og vederheftig stil, som i hans beste ting slett ikke er uten malerisk finhet. Motivene er gjerne holmer og sjøbuer, båter og brygger i sommerlig maksvær».
Biografi
Nielssen ble født i Kristiansand, og vokste opp i en velstående familie. Etter farens ønske tok han utdannelse som agronom, før han besluttet å bli kunstner.
Han hadde drevet egen gård i noen år, da han i 1858 begynte på tegneskolen i Kristiania. Deretter fulgte J.F. Eckersbergs malerskole. Med venners hjelp reiste han i 1861 til kunstakademiet i Düsseldorf. Som andre düsseldorfere av sin generasjon mottok han sterke impulser fra Hans Gude.
Hans tidligste arbeider representerer det senromantiske maleri, senere orienterte han seg mot en mer realistisk gjengivelse av naturen.
I 1870 var han på studietur til Lofoten, og regnes som den som introduserte landsdelen i norsk malerkunst.
I 1873 giftet han seg med malerinnen Clementine Lederer (1842–1928), datter av Wiens borgermester. I Wien fikk han oppdragsgivere i et høyborgerlig miljø. Han tilbrakte et kvart århundre av sitt liv i Tyskland og Østerrike. I 1885 forlot han kone og barn for aldri å se dem igjen, og flyttet tilbake til Kristiansand, såret og deprimert.
Nielssen fant nå de fleste av sine motiver i Kristiansand, Svinør, Spangereid og Kirkehamn, mens flere studiereiser til Sognefjorden, Hardanger, Stord og Karmøy inspirerte til malerier fra Vestlandet, slik som maleriet «Fra Stordø».
Han er representert i Nasjonalmuseet for kunst, arkitektur og design, Nordnorsk kunstmuseum, Sørlandets kunstmuseum og i Göteborgs kunstmuseum. Bare Hans Gude skal ha solgt flere bilder i Christiania kunstforening enn han. Nielssens malerier ble vist på de store utstillingene i utlandet. Etter andre verdenskrig var mange endt som krigsbytte i Øst-Europa. På mange av disse er signaturen skrapt vekk og opprinnelsen tåkelagt.
Terje Strøm-Olsen utga i 2005 en bok om Johan Martin Nielssen, og i 2006 arrangerte Sørlandets kunstmuseum en stor utstilling med hans arbeider.
Sør-Trøndelag og Hedmark reinbeiteområde
Sør-Trøndelag og Hedmark reinbeiteområde er en del av reindriftsforvaltningen i Norge. Reinbeiteområdet har fem reinbeitedistrikt og er det sørligste reinbeiteområdet i landet. Reinbeiteområdene er ledet av et områdestyre med medlemmer oppnevnt av Fylkestinget og Sametinget.
I Sør-Trøndelag/Hedmark er det fire reinbeitedistrikt; regnet fra nord til sør
Sør-Trøndelag og Hedmark reinbeiteområde grenser til Nord-Trøndelag reinbeiteområde.
Quake II
Quake II er et amerikansk førstepersonsskytespill utviklet av id Software som ble lansert i november 1997. Spillet er det andre i Quake-serien. Bakgrunnsmusikken ble laget av Sonic Mayhem. Spillet er egentlig ikke en direkte oppfølger til Quake, men navnet ble valgt siden utviklerne ikke ble enige om et navn.
Oversikt
Handlingen i spillet foregår i et sciencefictionmiljø. I enspillerdelen er en menneskelignende soldat delaktig i «Operation Overlord», som er et desperat forsøk på å beskytte jorda fra utenomjordisk invasjon. Operasjonen går til motangrep på den fiendtlige planeten til «Cybernetic Strogg-sivilisajonen». Mesteparten av de andre soldatene blir enten fanget eller drept så snart de kommer gjennom planetens atmosfære, så det er opp til spilleren å penetrere Strogg-hovedstaden alene og myrde Strogg-lederen Makron.
I motsetning til Quake ble Quake II utgitt med OpenGL-grafikkstøtte. Den seneste versjonen er 3,20. Denne oppdateringen fikser noen småproblemer, og inneholder flere brett for flerspillermodusen Deathmatch. Quake II bruker en forbedret klient/server-nettverksmodell av den som ble introdusert i Quake.
Spillkoden for Quake II, som definerer funksjonaliteten for våpen, individer og spillmekanikken, kan bli endret på alle måter fordi id Software publiserte kildekoden til disse med spillet, slik de har gjort for flere av sine spill. Dette gjør det enklere å lage spillmodifikasjoner som forandrer spillet og å utvikle forskjellige spillmekanikker, forandre grafikk, lyd, våpen og lignende. Den fulle kildekoden til Quake II ble utgitt den 21. desember 2001, og har ført til mange modifikasjonsprosjekter av spillmotoren, som Quake2maX, R1Q2 og Quake II Evolved.
Utvidelser
Det er to offisielle spillutvidelser:
Andre plattformer
Quake II ble i 1999 utgitt både til PlayStation og Nintendo 64. Innholdet er i stor grad likt, men forandringer ble gjort på spillsekvenser og et «split-screen» flerspillermodus erstattet nettverks- og Internettmodus. Den største forskjellen mellom konsoll- og PC-plattformen er likevel grafikken.
Madrid Open
Madrid Open kan vise til:
Buskerud amt
Buskerud(s) amt (Ringerike, Hallingdal, Eiker og Buskeruds amt til 1806) var en administrativ enhet (amt) i Norge 1679-1918, som i geografisk utbredelse tilsvarte det senere Buskerud fylke. Det var underamt til Akershus stiftamt.
Amtet ble opprettet i 1679, da Ringerike og Hallingdal og Buskerud fogderier ble skilt ut som eget amt fra Akershus stiftamt. I 1760 ble amtet utvidet ved at Numedal og Sandsvær og Bragernes fogderier ble overført fra Akershus stiftamt.
Fra 1894 var amtet inndelt i 3 politimesterdistrikter, 5 sorenskriverier, 22 herreder og 26 lensmannsdistrikter. I geistlig henseende hørte amtet under Kristiania stift, hadde 3 prostier og 22 prestegjeld.
Skrivemåte
Ved overgangen til fylker i 1919 var den offisielle skrivemåten Buskerud amt, etter at 1907-reformen innførte liten forbokstav på substantiv (Amt -> amt). Før 1907 var således den vanlige skrivemåten Buskerud Amt (Ubunden form: Buskerud). Tidligere, f.eks. i Matrikkelen av 1838 og Pontoppidans kart av 1785 var skrivemåten Buskeruds Amt. Navnet skriver seg fra den gamle storgården Buskerud i Modum.
Gotisk:.
Skrevet med f, ettersom fonten ikke har f-varianten av s (f uten horisontal strek).
Da det i 1918 ble fremsatt forslag om amtene skulle omdøpes til fylker, bestemte Stortinget at Buskerud amt skulle hete Ringerike fylke, men dette ble aldri effektuert. Fra 1. januar 1919 fikk følgelig Buskerud amt navnet Buskerud fylke.
Open de Madrid Golf Masters
Open de Madrid Golf Masters er en golfturnering på Europatouren som spilles i eller i nærheten av den spanske hovedstaden Madrid. I 2006 er turneringens offisielle navn XXXII Banco Madrid Valle Romano Open de Madrid Golf Masters, men den har hatt flere andre sponsornavn tidligere. Turneringen har vært arrangert årlig siden 1968, med unntak av 1994–2000, og har hatt offisiell status på Europatouren siden oppstarten i 1972.